ચોમાસાની કરવામાં આવી રહેલી આગાહીઓના આધારે ખેડૂતો વાવેતરની પ્રક્રિયા શરૂ કરી દે છે. ચાલુ વર્ષે પણ આવી જ સ્થિતિ સર્જાઈ છે. મોટા ભાગના રાજ્યોમાં ખેડૂતોએ આગોતરા વાવેતરનો પ્રારંભ વહેલા ચોમાસાને ધ્યાનમાં લઈને કરી તો દીધો, પરંતુ વરસાદ ખેંચાઈ જવાના કારણે બિયારણને નુકસાન થયું છે. ગુજરાતમાં વાવેતર વિસ્તાર ૪૬ લાખ હેક્ટરને આંબી ગયો છે. જેમાં કઠોળ પાકનું વાવેતર ૩૪ ટકા સુધી વધીને ૨.૭૩ લાખ હેક્ટરમાં નોંધાયું છે. જ્યારે તેલીબિયાંના વાવેતર વિસ્તારમાં પણ નજીવો વધારો થવા સામે કપાસના વાવેતરમાં ૨૫ ટકાનો ઘટાડો થઈને માત્ર ૧૭.૬૧ લાખ હેક્ટરમાં જ વાવેતર રહ્યું છે.